SAM รุกจัดงานประมูลทรัพย์ NPA ผ่านออนไลน์รับปีเสือ
SAM รุกจัดงานประมูลทรัพย์ NPA ผ่านออนไลน์รับปีเสือ นำคอนโดย่านสะพานใหม่ ทำเลดีใกล้ BTS นับร้อยห้อง ออกจำหน่าย เปิดซองประมูล 11 ก.พ.นี้

27 ม.ค. 2565

นายธรัฐพร เตชะกิจขจร กรรมการผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM เปิดเผยว่า SAM เดินหน้าจัดงานประมูลทรัพย์สินรอการขาย (NPA) ออนไลน์ ผ่านช่องทาง Facebook Fanpage ทรัพย์มือสองต้อง SAM เพื่ออำนวยความสะดวกให้กับลูกค้าไม่ต้องเดินทางมาประมูลที่สำนักงานของ SAM ด้วยตนเอง และลดความเสี่ยงของการติดเชื้อไวรัสโคโรนา 2019 (COVID-19)โดยการประมูลในเดือนกุมภาพันธ์ 2565 นี้ SAM คัดทรัพย์เพื่อการอยู่อาศัยหลากหลายประเภท ทั้งห้องชุดพักอาศัย ห้องชุดพาณิชยกรรม ทาวน์เฮ้าส์ บ้านเดี่ยว บ้านแฝด อาคารพาณิชย์ รวมทั้งทรัพย์ลงทุน ประเภทที่ดินเปล่า โรงงาน/โกดัง ฯลฯ ในทำเลดีและราคาคุ้มค่าทั่วไทยจำนวน 211 รายการ มูลค่ารวมทั้งสิ้นกว่า 200 ล้านบาท ออกจำหน่าย กำหนดจัดงานใน วันศุกร์ที่ 11 กุมภาพันธ์ 2565 ณ ห้องประชุม 5 ชั้น 39 อาคารซันทาวเวอร์ส บี ถ.วิภาวดีรังสิต กรุงเทพฯตัวอย่างทรัพย์ที่น่าสนใจในกรุงเทพฯ ได้แก่ ห้องชุดพักอาศัยและห้องชุดพาณิชยกรรม ในโครงการไทยธานีคอนโด ถ.พหลโยธิน เขตบางเขน พื้นที่ใช้สอยตั้งแต่ 20- 40 ตร.ม. รวมทั้งสิ้น 148 ห้อง แยกขายเป็นรายห้อง ตั้งอยู่ในทำเลดี เหมาะแก่การอยู่อาศัยและค้าขายห่างจาก BTS สะพานใหม่เพียง 2 กม. ใกล้มหาวิทยาลัยนอร์ทกรุงเทพ วิทยาเขตสะพานใหม่ บิ๊กซีสะพานใหม่ ตลาดยิ่งเจริญ ราคาเริ่มต้น 175,000 - 392,000 บาท ทาวน์เฮ้าส์ 3 ชั้น 4 ห้องนอน 3 ห้องน้ำ เนื้อที่ 20.6 ตร.ว. ในหมู่บ้านเดอะริคโคทาวน์ วัชรพล ถ.ร่วมมิตรพัฒนา เขตบางเขน ใกล้ตลาดนัดเลียบทางด่วนรามอินทรา การคมนาคมสะดวกสามารถเดินทางเชื่อมต่อได้หลายเส้นทาง ทั้ง ถ.พหลโยธิน ถ.รามอินทรา ถ.สุขาภิบาล 5 และ ถ.สายไหม ราคาเริ่มต้น 3.70 ล้านบาท บ้านแฝด เนื้อที่ 45.3 ตร.ว. ในหมู่บ้าน ฮาบิเทีย ชายน์ ถ.เลียบถนนกาญจนาภิเษก แขวงท่าข้าม เขตบางขุนเทียน ใกล้โรงพยาบาลและห้างสรรพสินค้า เช่น โรงพยาบาลพระราม 2 โรงพยาบาลนครธน ห้างเซ็นทรัลพระราม 2 อีกทั้งยังสามารถเชื่อมต่อกับหลายเส้นทาง เช่น ถ.ท่าข้าม ถ.พระราม 2 และเส้นทางเลียบวงแหวน ราคาเริ่มต้น 4.48 ล้านบาท ส่วนทรัพย์ทำเลดีในต่างจังหวัด อาทิ บ้านเดี่ยวกลางเมืองอุดรธานี เนื้อที่ 2 ไร่ 2 งาน 42 ตร.ว. ใกล้โรงเรียนบริหารธุรกิจวิชาชีพอุดรธานี ตลาดสด องค์การบริหารส่วนตำบลกุดสระ ราคาเริ่มต้น 11.22 ล้านบาท ที่ดินเปล่า กลางเมืองนครศรีธรรมราช เนื้อที่ 11 ไร่ 2 งาน 53.1 ตร.ว. ถ.นครศรีธรรมราช-ด่านประกอบ ต.ท่าเรือ ใกล้โรงเรียนวัดพังสิงห์ และวัดพังสิงห์ ราคาเริ่มต้น 11.24 ล้านบาท โรงงาน/โกดัง กลางเมืองลำพูน เนื้อที่เกือบ 2 ไร่ ทำเลดีติด ถ.ลำปาง-เชียงใหม่ ใกล้บิ๊กซี แม็คโคร นิคมอุตสาหกรรมภาคเหนือ โรงพยาบาลหริภุญชัยราม และโรงพยาบาลลำพูนใกล้หมอ ราคาเริ่มต้น 10.94 ล้านบาท โรงงาน/โกดัง เนื้อที่ 10 ไร่ 2 งาน 30 ตร.ว. ทำเลดีติด ถ.สายโพธิ์พระยา-อ่างทอง-ท่าเรือ อ.วิเศษชัยชาญ จ. อ่างทอง ใกล้โรงเรียนสามโก้วิทยาคม และ โรงพยาบาลสามโก้ ราคาเริ่มต้น 12.79 ล้านบาทผู้สนใจเข้าร่วมประมูลจะต้องลงทะเบียนล่วงหน้าและยื่นซองประมูลพร้อมเอกสารประกอบการประมูลผ่านช่องทางไปรษณีย์ด่วนพิเศษ (EMS) ภายในวันพฤหัสบดีที่ 3 กุมภาพันธ์ 2565 โดย SAM จัดถ่ายทอดสด (live) ประมูลผ่านช่องทาง Facebook Fanpage ทรัพย์มือสองต้อง SAM เพื่ออำนวยความสะดวกให้แก่ลูกค้าได้รับชมตลอดงานพร้อมประกาศผลผู้ชนะการประมูล เริ่มตั้งแต่เวลา 10.00 น. เป็นต้นไป ผู้สนใจสามารถสอบถามรายละเอียดได้ที่ Call Center 02-686-1888 และดูรายละเอียดทรัพย์สินได้ทางเว็บไซต์ที่ www.sam.or.th รวมทั้งช่องทางออนไลน์ที่หลากหลายและสะดวกรวดเร็ว ทั้งแอปพลิเคชัน SAM NPA ในระบบ Android และ IOS หรือแอด ID Line @Samline ติดตาม Facebook Fanpage ทรัพย์มือสองต้อง SAM หรือ SAM NPA Channel บน YouTube และ @SAM_NPA บน Twitter เพื่อติดตามข้อมูลข่าวสารดี ๆ จาก SAM